Lav et referat af nedenstående tekst:

Tekst:
Natten til lørdag afgik en 19-årig mand ved døden i en bilulykke i Hurup i Thy. Det oplyser vagthavende ved Midt- og Vestjyllands Politi Simon Skelkjær til TV2 Nord. Det var føreren af bilen, der mistede livet ved soloulykken, mens han havde to andre med i bilen. På passagersæderne sad førerens 23-årige bror og en 17-årig pige, der begge er kommet til skade under ulykken. De kørte galt i et sving ved jernbanegade i Hurup, og bilen væltede ned på jernbaneskinnerne. Årsagen er ukendt Midt- og Vestjyllands Politi fik anmeldelsen klokken 00.14. Politiet kender endnu ikke årsagen til ulykken, men ifølge vagthavende kørte bilen formentligt i en høj hastighed. Årsagen til ulykken skal nu undersøges. Arbejdet på ulykkesstedet er færdigt, og Midt- og Vestjyllands Politi afventer lige nu bilínspektørens undersøgelser. Det skal også undersøges, om alkohol eller narkotika har været indblandet i ulykken. De pårørende er blevet underrettet.

Referat:
Tre unge har lørdag nat været involveret i en færdselsulykke i Hurup i Thy. En person er afgået ved døden.